Document ID: /roh_data/filtered/fineweb-2-filterrobots_roh.jsonl.gz/49307

Cun lur candidatura per in presidi communabel vulan Andri Silberschmidt e Johanna Gapany rinforzar lur basa da votantas e votants sur ils cunfins da lingua.
Plinavant vulan els prender activamain influenza sin debattas politicas, cunzunt areguard ils temas prevenziun per la vegliadetgna e politica economica e sociala.
Tant Silberschmidt sco Gapany han gia fatg experientschas da gestiun. Il giuven da 21 onns è dapi il 2013 president dals Giuvens liberals dal chantun Turitg. E Gapany (27) dal Friburg è dapi il 2012 vicepresidenta dals Giuvens liberals svizzers.
L'elecziun dal nov president è a chaschun dal congress dals Giuvens liberals dals 11 fin ils 13 da mars a Berna.
RR novitads 14:00